વિચરતી જાતિની વસાહતોમાં પરચુરણ સામાન (કરીયાણું કે અન્ય ઘર વખરીનો સામાન) વેચવા માટે નાની દુકાન કે ગલ્લો વસાહત બહારના જ કોઈ વ્યક્તિ કરે. આપણી આ વસાહતમાં પણ એવી વ્યવસ્થા થઇ ગઈ હતી પણ થોડા સમયમાં જ જેમણે દુકાન કરી હતી એમણે કોઈક કારણસર દુકાન બંધ કરી દીધી. વસાહતના લોકો ખુબ હાલાકી વેઠી રહ્યા હતાં. મહેશે સોનલબહેનને પોતાનાં ઘરમાં જ બાળકો માટેનો સમાન અને અન્ય પરચૂરણ વસ્તુ કે જેની લોકોને રોજે રોજ જરૂર પડે છે એ વેચવા માટેની વ્યવસ્થા માટે કહ્યું. સોનલબહેને પોતાની બચતમાંથી એ કર્યું. હવે વસાહતમાંથી દૂધ રાખવાની વિનંતી પણ આવી. જેના માટે સોનલબહેનને ફ્રીજ જોઈતું હતું. એમણે એ માટે vssm મદદરૂપ થઇ શકે એવી વાત કરી. આપણે એમને રૂ.૧૦,૦૦૦ની લોન આપી. સોનલબેન એમાંથી ફીજ અને થોડો સામાન લાવ્યાં. એમની આવક ખુબ સારી થાય છે. એ પોતાના બાળકોની સાથે સાથે વસાહતના બાળકોને પણ ભણાવવામાં મદદરૂપ થાય છે.